উইং) আইজি জিএস গাঙ্গোয়ারের নেতৃত্বে ভাগলপুরে তদন্ত শুরু হয়েছে। কোনও রাজনৈতিক নেতার নাম সামনে না এলেও যে তৎপরতায় তদন্ত শুরু হয়েছে তাতে এর পিছনে নীতীশের অন্য কোনও লক্ষ্য রয়েছে কিনা তা নিয়ে প্রশ্ন উঠেছে রাজনৈতিক মহলে।
নীতীশ বলেছেন, কোনও দুর্নীতি ছাড় পাবে না। একটি জেলা দিয়ে তদন্ত শুরু হলেও গোটা রাজ্যেই যে এনজিও-দের দেওয়া সরকারি অর্থ নিয়ে তদন্ত হবে তা স্পষ্ট করেছেন নীতীশ। প্রশ্ন উঠেছে, লালু-সঙ্গ ছেড়ে মোদী-বন্ধু হওয়ার পরেই কেন এমন সব কেলেঙ্কারি সামনে আনছেন মুখ্যমন্ত্রী নীতীশ?
উল্লেখ্য, নীতীশের বন্ধু-বদলে সদ্য ক্ষমতাচ্যুত হওয়া লালুপ্রসাদের ছেলে তথা বিহারের প্রাক্তন উপ মুখ্যমন্ত্রী তেজস্বী যাদব রাজ্যে ‘জনাদেশ অপমান যাত্রা’ শুরু করেছেন। আর তার পরেই নীতীশের এই পদক্ষেপ। অন্য দিকে নীতীশের দল জনতা দল (ইউনাইটেড) এখন ভাঙনের মুখে। তাতে নীতীশের পুরনো দুই বন্ধু  কংগ্রেস ও রাষ্ট্রীয় জনতা দলের মদতের জল্পনাও রয়েছে। সে সব থেকে মুখ ঘোরাতেই কি নীতীশের এই তদন্ত ঘোষণা? উঠছে এমন প্রশ্নও।